गृहमन्त्रत्री थापा – ‘ठेकेदारलाई कारबाही गर्छु’, मन्त्री महासेठ – ‘पक्राउ पर्न दिन्नँ, परे छुटाउँछु’
काठमाडौं । गृहमन्त्री रामबहादुर थापा बादल र भौति पूर्वाधार तथा यातायात मन्त्री रधुवीर महासेठबीच विवाद देखिएको छ ।
गृहमन्त्री रामबहादुर थापाले काम नगर्ने ठेकेदारलाई कारबाही प्रक्रिया अघि बढाएका बेला भौतिक पूर्वाधार तथा यातायात मन्त्री रघुवीर महासेठ त्यसको प्रतिवादमा उत्रिएका हुन् ।
मन्त्री महासेठले आइतबार निर्माण व्यवसायीसमक्ष कुनै पनि व्यवसायीलाई पक्राउ पर्न नदिने प्रतिबद्धता मात्रै जनाएनन्, पक्राउ परेमा छुटाउने आशयको अभिव्यक्तिसमेत दिएका छन् ।
गृहमन्त्री थापाले काम नगर्ने निर्माण व्यवसायीलाई पक्राउ गरेर जेल हाल्ने निर्णय गर्दा मन्त्री महासेठले कसैले धरपकड गरे आफुलाई भन्न आग्रह गरेका छन् । आईतबार निर्माण व्यवसाय विकास परिषद्को बैठकमा बोल्दै मन्त्री महासेठले भने, ‘अब विगतमा जस्तो व्यवहार हुँदैन्, कुनै पनि निर्माण व्यवसायीलाई धरपकड भएमा तुरुन्त मलाई खबर गर्नुस् ।’ उनले निर्माण व्यवसायीलाई अब कुनै किसिमको धरपकड नगरिने स्पष्ट पारे ।
‘निर्माण कार्य ढिलो हुनुमा व्यवसायीको मात्र दोष हुँदैन’, निर्माण व्यवसायी महासंघ प्रतिनिधिमण्डलको ज्ञापनपत्र बुझ्दै मन्त्री महासेठले भने – कतै रुख काटेको हुँदैन, कतै बिजुलीको पोल सारेको हुँदैन । यस्ता कारणले पनि निर्माण कार्य ढिला भएका छन् ।’ यस्ता कारणले पनि निर्माण कार्य ढिलो भएका छन्, त्यसैले व्यवसायीलाई मात्र दोष दिन मिल्दैन ।’
‘निर्माण कार्य ढिलो हुनुमा व्यवसायीको मात्र दोष हुँदैन’, निर्माण व्यवसायी महासंघ प्रतिनिधिमण्डलको ज्ञापनपत्र बुझ्दै मन्त्री महासेठले भने – कतै रुख काटेको हुँदैन, कतै बिजुलीको पोल सारेको हुँदैन । यस्ता कारणले पनि निर्माण कार्य ढिला भएका छन् ।’ यस्ता कारणले पनि निर्माण कार्य ढिलो भएका छन्, त्यसैले व्यवसायीलाई मात्र दोष दिन मिल्दैन ।’
काठमाडौं । डा गोबिन्द केसीको अनसन लम्बिंदै जाँदा यसअघि जस्तै अस्पतालहरुमा सेवा पनि प्रभावित हुन् थालेको छ । नेपाल चिकित्सक संघको आह्वानमा देशभरका चिकित्सक र स्वास्थ्यकर्मीहरू आन्दोलित बनेपछि अस्पतालहरु पुनः प्रदर्शनीस्थल बनेका छन् ।
१२ दिनदेखि अनसनमा डा गोविन्द केसीको समर्थनमा बुधवार १० बजेदेखि ११ बजेसम्म काम छाडेर चिकित्सकहरु धर्नामा बसेका छन् । चिकित्सकहरु आन्दोलनमा उत्रिंदा सरकारी अस्पताल पुगेका बिरामीहरु भने मर्कामा परेका छन् । डा केसीको हरेक पटकको अनसनमा जस्तै अनसन लम्बिंदै जाँदा देशभरका चिकित्सकहरुले काम छाडेर आन्दोलनको कार्यक्रम गर्ने चेतावनी दिंदै आएका थिए । त्यसै क्रममा बुधबार चिकित्सकहरुले एक घन्टा काम छाडेका छन् ।
नेपाल चिकित्सक संघले डा केसीका माग तत्काल सम्बोधन नभए इमर्जेन्सी बाहेकका सबै सेवा बन्द गराउन आफूहरु बाध्य हुने चेतावनी यसअघि नै दिइसकेको छ । संघले डा केसीको माग सम्बोधन गर्न सरकारलाई दबाव दिन हातमा कालोपट्टी बाँधेर विरोध प्रदर्शन गर्दै आएको छ । चिकित्सकहरु यसरी आन्दोलनमा उत्रिंदा सरकारी अस्पतालको सेवा बढी प्रभावित भएको छ । अझ रेजिडेन्ट चिकित्सकको भरमा चलिरहेको काठमाडौका ठूला अस्पतालको सेवा अझ प्रभावित हुने देखिएको छ ।
डा. केसीको अनसन लम्बिंदै जाँदा मेडिकल अफिसरको दरबन्दी करीब करीब रिक्त रहेको कान्तिबाल अस्पतालमा रेजिडेन्ट चिकित्सकहरु आन्दोलनमा उत्रिने हो भने अस्पताल नै बन्द जस्तै हुने अस्पतालका निर्देशक डा गणेश राई बताउनुहुन्छ ।
डा केसीको समर्थनमा चिकित्सकहरुको आन्दोलनले सरकारी अस्पतालको सेवा प्रभावित भएपनि निजी अस्पतालहरुको सेवा भने सुचारु नै भएको देखिन्छ ।
यस अघिको आन्दोलनमा पनि सरकारीमा उपचार नपाएका बिरामी उपचारका लागि निजी अस्पताल पुग्ने गरेका थिए । अस्पताल जस्तो संबेदनशील ठाउमा ओपिडी होस् वा अन्य जस्तोसुकै सेवा पनि प्रभावित हुनु स्वीकार्य हुदैन । डा केसीको अनसन लम्बिंदै जानु र दुइ पक्षको लडाईले जनताले पाएको सास्ती र निजीमा गएर महंगोमा उपचार गर्न बाध्य भएको पीडा सुन्ने कस्ले ?